શહેરના હુડકોમાં રહેતા અને નવરંગપરા મેઈન રોડ ઉપર અશોક ગાર્ડન પાછળ રામદર્શન ટ્રાન્સપોર્ટમાં કામ કરતા કલ્પેશભાઈ ભોજાભાઈ ડોડીયા નામના રાજપૂત યુવાને માલવીયાનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત તારીખ 14ના રોજ રાત્રે હું આઇસર ગાડીમાં સામાન ભરતો હતો ત્યારે આગળ એક બીજું આઇસર જી જે 03 એ ટી 4053 નંબરનું પડ્યું હતું આ આઇસરના ચાલકને અટિકા ફાટક પાસે માલ ભરવા જવાનું હોવાથી તેણે ગાડી ચાલુ કરી હંકારતા નીચે એક શખ્સ સૂતો હતો તેના ઉપર તોતિંગ વહીલ ફરી વળતા તેનું મોત નીપજ્યું હતું અને આઇસરનો ચાલક ગાડી રેઢી મૂકી નાશી છૂટ્યો હતો કોઈ રાહદારીનું ધ્યાન પડતા તેઓએ કલ્પેશભાઈને બોલાવતા 108ને ફોન કર્યો હતો પરંતુ 108ના સ્ટાફે મૃત જાહેર કરતા માલવીયાનગર પોલીસ સ્ટેશનના પીએસઆઇ જે કે પાંડાવદરા સહિતનો સ્ટાફ દોડી ગયો હતો.